на сиренето.
 ПРИЛОЖЕНИЕ II
 КОНСОЛИДИРАН ЕДИНЕН ДОКУМЕНТ
 Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1)
 „ROBIOLA DI ROCCAVERANO“
 ЕО No: IT-PDO-0317-01185 — 11.12.2013
 ЗГУ ( ) ЗНП (X)
 1. Наименование
 „Robiola di Roccaverano“
 2. Държава членка или трета държава
 Италия
 3. Описание на земеделския или хранителен продукт
 3.1. Вид продукт
 Клас 1.3. — Сирена
 3.2. Описание на продукта, за който се отнася наименованието от точка 1
 „Robiola di Roccaverano“ ЗНП се произвежда през цялата година; то представлява сирене — прясно, подложено на узряване или отлежало, което се добива от подсирено мляко.
 ЗНП „Robiola di Roccaverano“ има цилиндрична форма с плоски основи и заоблени ръбове, с леко изпъкнала странична стена. Диаметърът на основите е между 10 и 14 cm, височината на страничната стена е от 2,5 до 4 cm. Теглото на питата варира между 250 и 400 грама. Тези параметри се отнасят за продукт, който е в последния стадий на минималния период на зреене.
 Сравнителните показатели за „Robiola di Roccaverano“ във връзка със съдържанието на мазнини, протеинови вещества и пепел на третия ден в процеса на зреене са, както следва:
 Мазнини: най-малко 40 % в сухото вещество
 Протеинови вещества: най-малко 34 % в сухото вещество
 Пепел: най-малко 3 % в сухото вещество.
 Вкусово-ароматните характеристики на сиренето „Robiola di Roccaverano“ в зависимост от степента на зрялост се различават, както следва:
 В периода от четвъртия до десетия ден на зреенето пресният продукт има кора, която може да е покрита с тънък естествен слой плесен или напълно да отсъства. Външният му вид е млечнобял или бледожълт, а вътрешността е млечнобяла на цвят. Консистенцията е мека и кремообразна, а вкусът и ароматът му — деликатен, наситен и/или леко кисел.
 На единадесетия ден от зреенето отлежалият продукт е с кора, покрита с тънък естествен слой плесен. Външният му вид бива кремавобял, бледожълт или леко червеникав, а вътрешността е с млечнобял цвят. Консистенцията е мека, леко плътна при удължаване на времето на зреене или кремообразна непосредствено под ароматната кора.
 Сиренето „Robiola di Roccaverano“ е с отличителен вкус и аромат, а в процеса на зреене то става пикантно.
 3.3. Суровини (само за преработени продукти)
 За производството на „Robiola di Roccaverano“ е необходимо да се използва сурово пълномаслено козе мляко от породите Roccaverano и Camosciata Alpina или техни кръстоски, овче от породата Pecora delle Langhe и краве от породите Piemontese и Bruna Alpina или техните кръстоски, добито единствено в производствения район, в следните съотношения: сурово пълномаслено козе мляко— чисто или смесено, но не по-малко от 50 %, и сурово пълномаслено краве и/или овче мляко с максимално съдържание не повече от 50 %, добито при последователно доене, извършено в интервал между 24 и 48 часа.
 3.4. Фураж (само за продукти от животински произход)
 Овцете и козите се водят на паша в периода между 1 март и 30 ноември, дават им се също така и свежи и/или сухи фуражи, зърнени фуражи, фуражи от бобови и маслодайни растения и продуктите от тяхната преработка. Ливадните,